|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

UPRAVNI ODJEL ZA GOSPODARSTVO,

POLJOPRIVREDU I TURIZAM

KLASA: 945-05/20-01/07

URBROJ: 2133/01-09/06-20-1

Karlovac, 20. srpnja 2020.

Na temelju Odluke o donošenju Programa raspolaganja poljoprivrednim zemljištem u vlasništvu Republike Hrvatske za Grad Karlovac KLASA: 021-05/19-01/02, URBROJ: 2133/01-01/01-19-5, od dana 26. veljače 2019. (Službeni glasnik Grada Karlovca 4/2019), Upravni odjel za gospodarstvo, poljoprivredu i turizam Grada Karlovca raspisuje

**J A V N I P O Z I V**

**ZA ISKAZIVANJE INTERESA ZA ZAKUP ILI/I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA KARLOVCA**

Ministarstvo poljoprivrede Republike Hrvatske je dana 1. travnja 2019. godine dalo Suglasnost na Program raspolaganja poljoprivrednim zemljištem u vlasništvu Republike Hrvatske na području Grada Karlovca (u nastavku: Program), a Upravni odjel za gospodarstvo Karlovačke županije 8. ožujka 2019. godine pozitivno mišljenje na novi Program.

Slijedom toga, Grad Karlovac ovim putem želi obavijestiti sve fizičke i pravne osobe koje su zainteresirane za zakup i kupnju poljoprivrednog zemljišta, da je otvoren “ JAVNI POZIV” za iskazivanje interesa za zakup/kupnju poljoprivrednog zemljišta u vlasništvu Republike Hrvatske na području Grada Karlovca.

Ovaj Javni poziv objavljuje se isključivo u svrhu pripremanja Odluke o raspisivanju javnog natječaja za zakup/prodaju poljoprivrednog zemljišta u vlasništvu Republike Hrvatske.

Predmet iskazivanja interesa ovim javnim pozivom su katastarske čestice koje se nalaze u službenom popisu “Programa raspolaganja poljoprivrednim zemljištem u vlasništvu RH na području Grada Karlovca“, dostupnim na internetskim stranicama Grada Karlovca (https://www.karlovac.hr/UserDocsImages//2019/dokumenti//Program%20raspolaganja%20zemlji%C5%A1tem.zip).

Zainteresirani mogu iskazati interes popunjavanjem sljedećih obrazaca:

**OI- ZAK**  OBRAZAC ZA ISKAZIVANJE INTERESA za **zakup** poljoprivrednog zemljišta u vlasništvu RH na području Grada Karlovca (u prilogu)

**OI- PRO** OBRAZAC ZA ISKAZIVANJE INTERESA za **kupnju** poljoprivrednog zemljišta u vlasništvu RH na području Grada Karlovca (u prilogu)

ili se navedeni obrasci mogu podići u prostorijama Upravnog odjela za gospodarstvo, poljoprivredu i turizam, Trg bana Josipa Jelačića br. 1, radnim danom od 7,30 do 15,30 sati.

 Prijave se predaju u pisarnicu Grada Karlovca, Banjavčićeva 9, Karlovac, osobno ili putem pošte, te elektronskim putem na e mail adresu pisarnica@karlovac.hr .

Javni poziv objavit će se 21.7.2020. godine na službenoj web stranici Grada Karlovca i na oglasnoj ploči Grada Karlovca.

Javni poziv ostaje otvoren 30 dana od dana objave odnosno do 20.8.2020.godine.

Dodatne obavijesti o natječaju mogu se dobiti na adresi: Grad Karlovac, Upravni odjel za gospodarstvo, poljoprivredu i turizam, Trg bana Josipa Jelačića br. 1, ili na tel. 047/628- 181.

***POSEBNE NAPOMENE***

Odluku o raspisivanju javnog natječaja za **zakup** poljoprivrednog zemljišta u vlasništvu RH donosi Gradsko vijeće. Odluku o izboru najpovoljnije ponude na javnom natječaju za zakup donosi Gradsko vijeće, na prijedlog Povjerenstva za zakup i prodaju poljoprivrednog zemljišta u vlasništvu RH na području Grada Karlovca, uz prethodno mišljenje Karlovačke županije i suglasnost Ministarstva poljoprivrede.

Odluku o raspisivanju javnog natječaja za **prodaju** poljoprivrednog zemljišta u vlasništvu RH donosi Gradsko vijeće. Odluku o izboru najpovoljnije ponude na javnom natječaju za prodaju donosi Gradsko vijeće, na prijedlog Povjerenstva za zakup i prodaju poljoprivrednog zemljišta u vlasništvu RH na području Grada Karlovca, uz prethodno mišljenje Karlovačke županije i suglasnost Ministarstva poljoprivrede.

***DODATNE UPUTE***

Više informacija o dokumentaciji, rokovima i postupku za raspisivanje javnog natječaja za zakup/prodaju poljoprivrednog zemljišta u vlasništvu Republike Hrvatske  možete pronaći na poveznici:

<https://narodne-novine.nn.hr/clanci/sluzbeni/2018_03_20_402.html> (Zakon o poljoprivrednom zemljištu)

<https://narodne-novine.nn.hr/clanci/sluzbeni/full/2018_08_72_1472.html> (Pravilnik o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske)

<https://narodne-novine.nn.hr/clanci/sluzbeni/2018_10_92_1800.html> (Pravilnik o provođenju javnog natječaja za prodaju poljoprivrednog zemljišta u vlasništvu Republike Hrvatske)